|  |  |  |
| --- | --- | --- |
|  | מעשה משונה | הסבר למעשה |
| 1 | כשבאו לשדה זוג חכמים לפגוש אותו ובירכוהו לשלום, הוא לא הסביר להם פניו והמשיך לעדור את השדה. (לא "נתן להם שלום"; התעלם מהם)**המשונה:** מדוע לא בירך לשלום את החכמים והסביר להם פנים? *הרי זה לא מנומס!* | משום שהוא שכיר יום, אמר לעצמו שלא יפסיק מעבודתו.כלומר, משום שהוא עובד שנשכר לכל היום, ומפאת קפדנותו, מסירתו ונאמנותו לעבודתו ולמעסיקו, לא רצה להפסיק לעבוד אף לא לרגע, אפילו לא בשביל להסביר פנים לחכמים. ולכן לא בירך אותם לשלום ולא הסביר להם פנים. |
| 2 | בערב כשהיה מלקט ענפים, היה נושא על כתף אחת את הענפים והמעדר, ועל כתף שניה היה נושא גלימה.**המשונה:** מדוע לא נשא את הענפים והמעדר בעזרת הגלימה על כתף אחת? *הרי פשוט וקל יותר להיעזר בגלימה כדי לסחוב את הענפים והמעדר על כתף אחת!* | משום שהגלימה שנשא הייתה גלימה שאולה, והוא השאיל אותה בשביל ללבוש ולא לשם נשיאת הענפים והמעדר. ולכן נשא אותה על כתף אחד ואת הענפים והמעדר נשא על כתפו השנייה. |
| 3 | כל הדרך הוא לא היה שם נעליים, אך כשהגיע למים- שם נעליים.**המשונה:** *בדרכו עשוי הוא לדרוך על דבר מה, ובמים נעליו יירטבו!, אם כך-* מדוע כשהלך בדרכו לא שם נעליים, ודווקא במים שם? | משום שכל הדרך הוא רואה איפה הוא דורך, אך במים הוא לא. בעצם, הוא לא רצה שהנעלים יהרסו וישחקו בדרכו, הוא רצה לשמור עליהן עד כמה שניתן, ולכן נעל אותן רק כשבאמת נצטרך להן- במים. |
| 4 | כשהוא הגיע לקוצים ודרדרים, הרים את בגדיו (=שולי שמלתו).**המשונה:** מדוע במקום כזה - *בו עלול הוא להידקר על ידי קוצים ודרדרים!*- הרים בגדיו וחשף את עור רגליו לפגיעה?  | משום שעור רגליו מתרפא מעצמו, אך בגדיו לא.בעצם, הוא רצה לשמור על בגדיו שלא יקרעו או יהרסו בגלל הקוצים והדרדרים, ולכן, אפילו שעור רגליו יהיה עכשיו חשוף לפגיעה, הרים בגדיו, כי הרי עורו יתרפא מעצמו. ולכן, אפילו שעורו יהיה עכשיו חשוף לפגיעה, הרים בגדיו, כי הרי עור גופו יחלים. |
| 5 | כשהוא הגיע לעיר, יצאה אישתו לקראתו כשהיא מקושטת.**המשונה:** מדוע אישתו צריכה לקבל את פניו כשהוא מגיע לעיר? *הרי הוא לא ילד קטן!* ועוד מדוע קיבלה פניו כשהיא מקושטת? *הרי אנשים מתקשטים במיוחד לכבוד אירועים מיוחדים, ולא כשהם עושים דבר כה סטנדרטי כמו לצאת ללוות אדם הביתה!* | משום שלא רצה להתפתות ולתת עיניו באישה אחרת, ביקש מאישתו שתחכה לו כשהיא מגונדרת ותלווה אותו לביתם, ולכן אישתו יצאה לקראתו כשהגיע לעיר כשהיא מקושטת. |
| 6 | כשהוא הגיע לביתו, נכנסה אישתו ראשונה, אחר כך נכנס הוא, ואחרונים נכנסו זוג החכמים.**המשונה:** מדוע לא הכניס את זוג אורחיו ראשונים לביתו כנהוג בהכנסת אורחים?  *הרי עליו לכבד את אורחיו ולתת להם להיכנס לפניו!* | משום שהוא לא מכיר את זוג החכמים, הם אינם בדוקים לו (=הוא לא בדק אותם) ומשום כך גם לא סומך עליהם, ובטח שלא עם אישתו. הוא לא רצה שיתחילו איתה או יעשו לה כל רע, אז שם עליהם עין ושמר על עליהם רחוקים מאישתו בכך שהפריד ביניהם. ולכן כשהוא הגיע לביתו, אישתו נכנסה ראשונה, אחר כך נכנס הוא ורק אחר כך נתן לזוג החכמים להיכנס לביתו. |
| 7 | הוא ישב ואכל לחם ולא הציע להם, לחכמים, לבוא לכרוך להם גם לחם (=לעשות סנדוויץ').**המשונה:** מדוע לא הציע לאורחיו, לחכמים, להתכבד ולכרוך להם גם לחם? *הרי זה לא מכובד לנהוג כך באורחיו!* *(\*הערה: "ריפתא"=פת=לחם)* | משום שאין לו מספיק לחם לתת לחכמים, וידע מראש שאם יציע לחכמים להתכבד- הם יסרבו; וזאת משום שאסור להם לקחת ממי שאין לו מספיק להציע. בעצם, הוא לא רצה להציע סתם רק בשביל להיראות טוב בפני החכמים, רק בשביל שיחשבו כמה צדיק הוא שמציע להם להתכבד גם כשיש לו מעט. ולכן לא הציע לאורחיו, לחכמים, להתכבד ולכרוך להם גם לחם. |
| 8 | הוא חילק לחם לילדים, כאשר לילד הגדול חילק אחת ולילד הקטן חילק שתיים.**המשונה:**  *תיאבונו וצריכתו של הילד הגדול גדולים משל הילד הקטן!, אם כך-* מדוע חילק לילד הקטן פי שתיים פרוסות לחם משחילק לילד הגדול? | משום שהילד הקטן נשאר בבית והילד הגדול יושב בבית כנסת. כלומר, לעומת הילד הגדול שיכל לקחת לעצמו אוכל ולאכול מתי שרצה בבית הכנסת, הילד הקטן לא יכול לעשות זאת, הוא לא אכל ולכן הוא רעב יותר ויכול לקחת יותר אוכל מהילד הגדול. לכן, חילק לילד הקטן פי שתיים פרוסות לחם משחילק לילד הגדול. |
| 9 | הוא עלה לגג ביחד עם אישתו לבקש רחמים מהקב"ה לגשם, הוא עמד בזווית אחת והיא בזווית אחרת, וקדמו ועלו עננים מאותה הזווית של אישתו.**המשונה:** 1. מדוע עלו לגג להתפלל לפני ששני החכמים ביקשו מהם להתפלל על הגשם?2. מדוע באו עננים מהזווית של אישתו ולא מהזווית שלו? *הרי הוא הצדיק!* | 1. משום שאבא חלקיה, ברוב ענוותנותו, העדיף שיחשבו שהגשם בא מאליו ולא בזכות תפילתו.2. משום שהאישה נמצאת בבית ונותנת לחם לעניים וקרובה הנאתם, והוא נותן כסף ולא קרובה הנאתם. כלומר, משום שלעומת הנאתם מהכסף, שם הם צריכים קודם ללכת ולקנות מה שצריך, הנאתם מהלחם תבוא מוקדם יותר (מאשר הנאתם מהכסף), כי הם יכולים ישר להתחיל לאכול וליהנות ממנו. בעצם, משום שהאישה מספקת את צורכי העניים בצורה מידית לעומתו.**או גם (=הסבר נוסף)** משום שכשהיו בריונים בשכונתם, בעוד שהוא ביקש רחמים עליהם שימותו (כדי שיהיה להם חיים בעולם הבא לפני שיעשו חטאים נוספים ואו גדולים יותר), אישתו ביקשה רחמים שיחזרו בתשובה, והם באמת חזרו בתשובה.כלומר, משני ההסברים הללו, אישתו מצטיירת כצדיקה גדולה יותר ממנו שעשתה מצוות גדולות יותר ממנו בתחום שבין אדם לחברו, מה שמסביר מדוע באו עננים מהזווית של אישתו ולא מהזווית שלו. |

 **אבא חלקיה ומעשיו התמוהים**

**כתבה ועיצבה סיון לוי תשע"ד**